V prvom rade si treba uvedomiť, že akákoľvek bolesť ústnej dutiny alebo krvácanie môže byť už sprievodným prejavom nejakého vážnejšieho problému. Preto ak pociťujete silný opuch ústnej dutiny, pulzujúcu akútnu bolesť, ktorá môže vystreľovať až do sánky alebo ucha, mali by ste spozornieť a návštevu zubného lekára neodkladať. Rovnako by ste mali reagovať aj pri strate korunky alebo odlomením, prípadne uvoľnením plomby.